пріи́дутъ всѝ ра́зумы земноро́дніи, да прему́дрствуютъ всѝ філосо́фствующіи, и удивя́тся бж҃іимъ чудесє́мъ, ко́ль є́сть ди́венъ гдс̑ь, ко́ль си́ленъ, ко́ль є́сть млс̑тивъ и првд̑нъ въ совѣ́тѣхъ па́че всѣ́хъ сынѡ́въ человѣ́ческихъ!я́кѡ ничто́же тре́буя созда̀ человѣ́ка, созда́въ же ничто́же тре́буетъ ѿ негѡ̀, то́чію ра́зума пра́ва и покая́нія и́стинна: я́кѡ да познава́я благодѣя̂нія єгѡ̀, къ нему̀ любо́вію прилѣпля́ется: и ви́дя, я́кѡ ничто́же ѿ себѐ и́мать, пребу́детъ всегда̀ смире́нъ, ѡ все́мъ благодаре́ніе и славосло́віе єму̀ вы́ну принося̀